stanford-oval/wikipedia huggingface dataset:
לוטוס קורטינה

| --- | --- |

Lotus Cortina
 מאפיינים כלליים
 יצרן:  לוטוס מכוניות (באנגלית : Lotus Cars)
 שנות ייצור:  1963–1970
 הרכבה:  בריטניה בריטניה
 מודל אחריו:  לוטוס קרלטון
 סיווג:  מכונית ספורט
 מרכב:  2 דלתות
 אורך:  4,267 מ"מ (סדרת Mk1) אורך 4,270 מ"מ (סדרת Mk2)
 רוחב:  1,600 מ"מ (סדרת Mk1) רוחב 1,650 מ"מ (סדרת Mk2)
 גובה:  1,372 מ"מ (סדרת Mk1) גובה 1,390 מ"מ (סדרת Mk2)
 משקל:  800 ק"ג (דגם Mk1)
 בסיס גלגלים:  2,489 מ"מ (סדרת Mk1) בסיס גלגלים 2,490 מ"מ (סדרת Mk2)
 מפרט טכני
 מנוע:  4 צילינדרים, 1,557 סמ"ק המפתח 106 כ"ס (סדרת Mk1)  4 צילינדרים, 1,557 סמ"ק המפתח 111 כ"ס (סדרת Mk2)
 הילוכים:  תמסורת ידנית - 4 מהירויות (דגם Mk1)
 מהירות מרבית:  179 ק"מ (דגם Mk1)
 קשר:  פורד קורטינה
 מעצב:  (עיצוב פנים הרכב : Colin Chapman)
לוטוס קורטינה דגם  Mk1
לוטוס קורטינה דגם  Mk1 - מבט לתא הנהג
לוטוס קורטינה  (באנגלית: Lotus Cortina) היא מכונית סלון-ספורט, 2 דלתות, מתוצרת יצרנית מכוניות המרוץ והספורט לוטוס מכוניות הבריטית אשר יוצרו בין השנים 1963–1970.
Colin Chapman בעל חברת "לוטוס מכוניות", פנה בשנת 1961 לחברת פורד כדי לבנות מנוע תוצרת "פורד" עבור דגם "לוטוס".
מארזים קלים הותאמו לתיבת ההילוכים ולדיפרנציאל, השינויים הפנימים היו מוגבלים לקונסולה המרכזית, המושבים שונו, ולוח המחוונים שונה.
כל המכוניות "לוטוס קורטינה" היו צבועות בלבן עם פס ירוק לאורך המכונית.
תאוצת ה-"לוטוס קורטינה" (דגם Mk1) בין 0-100 קמ"ש היא 9.5 שניות.
דגמי "לוטוס קורטינה

Mk1  (בין השנים 1963-1966)
Mk2  (בין השנים 1966-1970), (כולל דגם Mk2 GT)
תמונות

מנוע לוטוס קורטינה (דגם  Mk1)
לוטוס קורטינה (דגם  Mk1), שנת 1964 - מבט לתא הנהג
לוטוס קורטינה (דגם  Mk1), שנת 1965
לוטוס קורטינה (דגם  Mk1)
לוטוס קורטינה (דגם  Mk2)
לוטוס קורטינה (דגם  Mk2)
לוטוס קורטינה (דגם  Mk2)
לוטוס קורטינה (דגם  Mk2) - מבט לתא הנהג
לוטוס קורטינה (דגם  Mk2)
מנוע לוטוס קורטינה (דגם  Mk2), שנת 1970
ראו גם

פורד
פורד קורטינה
לוטי דוטי מיני

| --- | --- |

 סוגה:  ילדים, הגיל הרך
 מספר עונות:  1
 מספר פרקים:  26 פרקים
 הפקה
 אורך פרק:  12 דקות
 שידור
 רשת שידור בישראל:  ערוץ לולי
 תקופת שידור בישראל:  2017 – הווה
לוטי דוטי מיני (באנגלית: Lottie Dottie Mini) היא סדרת טלוויזיה לילדים המשודרת בערוץ לולי החל משנת 2017.
רקע לסדרה

פרויקט לוטי דוטי (ששמו במקור "גלינה פיטג'יניה" בפורטוגזית) החל את דרכו מיוטיוב בשנת 2006, כאשר ג'וליאנו פראדו ומרקוס לופוריני התחילו לעלות לאתר סרטוני הנפשה קצרים. הקליפים נחלו הצלחה מסחררת ברחבי העולם, עד שחלקם הוכנסו לפרקים ומופיעים במהלך הסדרה.
עלילת הסדרה

לוטי דוטי היא סדרה שמלאה בסיפורים, פעילויות ומשחקים חינוכיים. הפרקים מורכבים מקטעים קצרים, חלקם לימודיים וחלקם סיפוריים. בכל פרק ישנה "ביצת הפתעה" בה חבוי דבר מה שלצורך זיהויו מוצגים רמזים, במטרה ללמד את הילדים אות ומילה חדשה.
דמויות הסדרה הן לוטי דוטי התרנגולת וחבריה, אפרוח צהוב ותרנגול סגול, המשחקים יחד. מטרתם למשוך את תשומת לבם של ילדים עד גיל ארבע.
הפרקים

| מספר פרק | שם הפרק |
| --- | --- |
1: יום בחוף הים
2: הב הב, ציף ציף
3: מסיבת כדורים פורחים
4: תצפית הציפורים
5: יום צבעוני
6: האמבטיה של אפרוחון צהוב
7: ספרייה עם שלוש קומות
8: המון צבעים
9: כוכב לכת סגול
10: זמן לישון
11: תרנגול השלג
12: קופסאות מפתיעות
13: שייט בסירה
14: לכבות, להדליק, לכבות
15: מפעל הצעצועים
16: תחרות הפרצוף המצחיק
17: מנצנץ כוכב קטן
18: נועה מצחיקה
19: מכונת השכפולים
20: מסיבת ריקודים
21: מתנה ליום האהבה
22: התחזית - סופה
23: מגלשה גבוהה מאוד
24: זכוכית המגדלת של אפרוחון צהוב
25: אל תוך האמנות
26: מגדל הקוביות
ליזיס

ערך זה עוסק בפילוסוף יווני. אם התכוונתם לתהליך ביולוגי, ראו .
| --- | --- |
 לידה:  המאה ה־5 לפנה״ס טאראנטו, איטליה 
 פטירה:  המאה ה־4 לפנה״ס כנראה תבאי, יוון 
 תחומי עניין:  פילוסופיה 
 עיסוק:  פילוסוף, פוליטיקאי, מתמטיקאי 
 מדינה:  טאראנטו, תבאי 
 
ליזיס (ביוונית עתיקה: Λῦσις; נפטר בשנת 390 לפנה"ס) היה פילוסוף מאסכולת פיתאגורס, שמוצאו היה במושבות היווניות בדרום איטליה.
ליזיס חי כפליט מדיני בתבאי, תחת חסות משפחתו של אפמינונדס הצעיר. הוא שימש כמורה לפילוסופיה של אמפמינונדס, והיה בעל השפעה רבה על הנער ועל עיצוב אישיותו.
לודוואר

| --- | --- |

 מדינה:  קניה קניה
 מחוז:  טורקנה
 גובה:  477 מטרים
 אוכלוסייה:  ‏
  ‑ בעיר:  82,970 (24 באוגוסט 2019)
 קואורדינטות:  3°07′00″N 35°36′00″E﻿ / ﻿3.1166666666667°N 35.6°E﻿ / 3.1166666666667; 35.6 
 אזור זמן:  UTC +3
  מפת מיקום  מפה מפורטת   (למפת קניה מוגדלת) ניירובי מומבסה הר קניה קיסומו ואג'יר גאריסה סומליה אתיופיה דרום סודאן  אוגנדה טנזניה האוקיינוס ההודי לודוואר(למפת קניה רגילה) ניירובי מומבסה הר קניה קיסומו ואג'יר גאריסה סומליה אתיופיה דרום סודאן  אוגנדה טנזניה האוקיינוס ההודי לודוואר  he tabBackground:;tabBorder:#aaa;defaultTab:0;
 
לודוואר (באנגלית: Lodwar) היא עיר בקניה, שמשמשת כבירת המחוז טורקנה (אנ').
גאוגרפיה

לודוואר נמצאת כ-494 קילומטרים מבירת קניה, ניירובי.
תנועה ותחבורה

לודוואר ממוקמת ליד הכבישים A1‏, D347‏, D348‏, E363A ו-E1335. בנוסף, שדה התעופה לודוואר (אנ') נמצא בשטח העיר.
הערות שוליים

↑  Lodwar (Turkana, Rift Valley, Kenya) - Population Statistics, Charts, Map, Location, Weather and Web Information, www.citypopulation.de
1 2  Lodwar, Lodwar (באנגלית)
| --- | --- |
בקרת זהויות :  NLI: 987007540386505171  LCCN: no91001291  VIAF: 150378342   WorldCat (עם VIAF): 150378342 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
ליגת העל הג'מייקנית

| --- | --- |

 שם מלא:  ליגת העל הלאומית הג'מייקנית בכדורגל
 כינוי:  ג'מייקה פרימייר ליג - Jamaica Premier League
 תחום:  כדורגל
 ארגון:  התאחדות הכדורגל של ג'מייקה 
 מדינות:  ג'מייקה ג'מייקה
 קונפדרציה:  CONCACAF
 קבוצות:  12
 תקופת הפעילות:  1973–הווה (כ־51 שנים)
 אלופה נוכחית:  קאבליר (2024)
 מירב הזכיות:  פורטמור יונייטד (7 זכיות)
 מפעל מקביל:  גביע האלופות של ההתאחדות הג'מייקנית
 מפעל נמוך:  KSAFA סופר ליג הסופר ליג המערבית הסופר ליג המזרחית הסופר ליג הדרומית
 https://premierleaguejamaica.com/
 
ליגת העל הג'מייקנית (באנגלית: Jamaica Premier League) היא הליגה העליונה בכדורגל בג'מייקה, שמאורגנת על ידי פדרציית הכדורגל של ג'מייקה, והיא נוסדה בשנת 1973.
בליגה מתחרות כיום 12 קבוצות, ב-3 סיבובים (סה"כ 33 משחקים). אחרי שני סיבובים מחולקת הטבלה ל-2 בתים ע"פ מיקום הקבוצות בתום הסיבובים, ומתקיים פלייאוף אליפות של שש הקבוצות במקומות הראשונים ופלייאוף הישרדות של שש הקבוצות במקומות 7-12. בעוד הקבוצה שבתום הסיבוב השלישי במקום הראשון מוכתרת לאלופת הליגה, שתי הקבוצות שסיימו במקומות האחרונים בליגה יורדות לליגות המשניות האזוריות.
הקבוצה הבולטת ביותר בליגה היא קבוצת פורטמור יונייטד (שמקורה בעיר פורטמור) ולה 7 אליפויות.
היסטוריה

הליגה הלאומית הג'מייקנית הוקמה בשנת 1973 כדי לשמש כדרג העליון לתחום הכדורגל המקצועני בג'מייקה. עונת הפתיחה של הליגה החלה ב-22 בספטמבר 1973 בתור "ליגת קינגסטון" (באזור בירת ג'מייקה, קינגסטון), והסתיימה עם זכייתה של קבוצת סנטוס באליפות העונה הראשונה. מאז הקמת הליגה זכו בתואר 13 אלופות שונות, ועד כה הליגה הפיקה ארבע תארים בינלאומיים של אליפות הקריביים לקבוצות: פורטמור יונייטד (2005, 2019) והארבור ויו (2004, 2007). חלק מהעונות הוכרעו במשחק גמר או בצמד משחקי גמר להכרעת האלופה.
נכון לעונת 2020, אף קבוצה מהליגה לא עברה את הסיבוב הראשון בליגת האלופות של CONCACAF, אך הקבוצות הצליחו יותר במפעל ליגת CONCACAF, כאשר גם פורטמור יונייטד (2018) וגם ווטרהאוס (2019) עולות לשלב רבע הגמר. עונת 2019/2020 התבטלה עקב מגפת הקורונה ב-12 במרץ 2020.
במאי 2021, פדרציית הכדורגל של ג'מייקה הודיעה כי ליגת העל הלאומית תתחדש, ותשחק עונה מקוצרת בין יוני לספטמבר, בה התמודדו 12 הקבוצות מהעונה הקודמת. ביוני 2021, יו דבליו איי הודיעה שהיא תפרוש לקראת עונת 2021 בגלל לוח הזמנים המשונה שמתנגש עם התחייבויות שחקנים אחרים, מה שהשאיר 11 קבוצות בלבד בליגה.
קבוצות הליגה בעונת 2022

| מועדון | מיקום | אצטדיון | תכולה |
| --- | --- | --- | --- |
| ארנט גרדנס | קינגסטון | טוני ספולדינג ספורטס קומפלקס | 7,000 |
| דאנבהולדן | פורטמור | פריסון אובל, ספאניש טאון | 2,000 |
| האמבל ליונס | קלרנדון פריש | אפורטוויל קומיוניטי סנטר | 1,000 |
| הארבור ויו | קינגסטון | אצטדיון הארבור ויו | 7,000 |
| ורא יונייטד | האייס | וומבלי סנטר אוף אקסלנס |  |
| ווטרהאוס | קינגסטון | אצטדיון ווטרהאוס | 5,000 |
| טיבולי גרדנס | קינגסטון | ריילווי אובל | 3,000 |
| מאונט פלסנט אף איי | ראנאווי ביי | דרקס הול ספורטס קומפלקס | 2,000 |
| מונטגו ביי יונייטד | סנט ג'יימס | מונטגו ביי ספורטס קומפלקס | 7,000 |
| מולינס יונייטד | קינגסטון | ג'קיסרה פארק |  |
| פורטמור יונייטד | פורטמור | פרדי נייטה ספורטס קומפלקס | 3,000 |
| קאבליר | קינגסטון | אצטדיון איסט פילד | 2,000 |
אלופות הליגה לפי עונות

קבוצה המסומנת בכתב מודגש זכתה בגביע הג'מייקני (גביע FA ג'מייקני/גביע האלופות של ההתאחדות) בכדורגל באותה העונה והשלימה דאבל מקומי.
טבלת אלופות

| אלופות> קבוצה | אלופות> אליפויות | אלופות> סגנויות | אלופות> שנות זכייה | אלופות>  | אלופות>  |
| --- | --- | --- | --- | --- | --- |
| פורטמור (האזרד) יונייטד | 7 | 5 | 1992/1993, 2002/2003, 2004/2005, 2007/2008, 2011/2012, 2017/2018, 2018/2019 |  |  |
| ארנט גרדנס | 5 | 4 | 1977/1978, 2000/2001, 2001/2002, 2014/2015, 2016/2017 |  |  |
| טיבולי גרדנס | 5 | 4 | 1982/1983, 1998/1999, 2003/2004, 2008/2009, 2010/2011 |  |  |
| סנטוס | 5 | 1 | 1973/1974, 1974/1975, 1975/1976, 1976/1977, 1979/1980 |  |  |
| הארבור ויו | 4 | 5 | 1999/2000, 2006/2007, 2009/2010, 2012/2013 |  |  |
| מונטגו ביי (סאבה) יונייטד | 4 | 5 | 1986/1987, 1996/1997, 2013/2014, 2015/2016 |  |  |
| בויס' טאון | 3 | 5 | 1983/1984, 1985/1986, 1988/1989 |  |  |
| ראנו | 3 | 3 | 1989/1990, 1990/1991, 1994/1995 |  |  |
| ווטרהאוס | 2 | 7 | 1997/1998, 2005/2006 |  |  |
| קאבליר | 2 | 3 | 1980/1981, 2021 |  |  |
| ויולט קיקרס | 2 | 0 | 1993/1994, 1995/1996 |  |  |
| וואדאדה | 2 | 0 | 1987/1988, 1991/1992 |  |  |
| ג'מייקה דפנס פורס | 1 | 0 | 1984/1985 |  |  |
| בלאק ליונס | 0 | 1 | — |  |  |
| קונסטנט ספרינג | 0 | 1 | — |  |  |
| ת'אנדרבולטס | 0 | 1 | — |  |  |
הערות שוליים

↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
מגארכנה

| מגארכנה |
| --- | --- |
 
תקופה
קרבון פנסילבני 306.9–298.9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
סדרה:: עקרבי מים
סוג:: מגארכנה
שם מדעי
 Megarachne

מגארַכְנֶה (שם מדעי: Megarachne; מילולית: "עכביש ענק") הוא סוג של חסר חוליות קדום גדול ביותר שהיה שייך לקבוצה בעלי כליצרות בה כלולים העכבישים והעקרבים המודרניים. ייתכן שהוא דמה להם אך היה שייך לסדרה נכחדת - עקרבי מים שכשמם חיו ברובם בתוך הימים והאוקיינוסים. סוג זה בדומה לעוד סוגים מהמשפחה Mycteroptidae היה בעל מאפיינים של יצור יבשתי. המאובנים של היצור התגלו על כמה סלעים בסן לואיס שבארגנטינה.
יצור זה הגיע לאורך 54 סנטימטר והיה לעכבישן הגדול ביותר שדרך על פני האדמה (בעבר סברו שעכבישים נכחדים מהקבוצה מסוטליים היו גדולים יותר אך אין לכך רמזים). כמו כן הוא חי במים מתוקים אך לא בים כמו רוב עקרבי המים. הוא היה בעל צורה שטוחה מעט איתה אולי יכל "לטאטא" את הקרקעית ולחלץ החוצה חסרי חוליות.
לא ידוע אם יצור זה חי כיצור יבשתי ואולי אף טיפס על עצים. הוא חי כנראה ברחבי האגמים של ארגנטינה לפני 306-298 מיליון שנה, אז היה אקלים לח וחמים בהרבה מארגנטינה של היום. כמו כן היו אחוזי חמצן גבוהים מאוד באוויר, דבר שגרם לחסרי חוליות שונים לגדול.
גלריה

מאובן שנמצא במוזיאון
לודוביקו פרארי

| --- | --- |
 לידה:  2 בפברואר 1522 בולוניה, מדינת האפיפיור 
 פטירה:  5 באוקטובר 1565 (בגיל 43) בולוניה, מדינת האפיפיור 
 שם לידה:  Lodovico Ferrari 
 ענף מדעי:  מתמטיקה
 מקום מגורים:  איטליה
 מוסדות:  אוניברסיטת בולוניה (1564–1565)  Scuole Piatti (1541–1548)  Ercole Gonzaga (1548–1556) 
 תרומות עיקריות
 פתרון כללי ראשון של משוואה ממעלה רביעית
 
לודוביקו פרארי (באיטלקית: Lodovico Ferrari;‏ 2 בפברואר 1522 – 5 באוקטובר 1565) היה מתמטיקאי איטלקי, הראשון שמצא פתרון כללי למשוואות ממעלה רביעית.
קורות חייו

אביו של לודוביקו, אלכסנדר פרארי, מת כשהיה בנו צעיר. עם מות אביו עבר לודוביקו לגור עם דודו, וינסנט פרארי. בנו של וינסנט פרארי, לוקה פרארי, מצא עבודה אצל המתמטיקאי ג'ירולמו קרדאנו, שם עבד כמשרת. לאחר זמן מה החליט לוקה שהעבודה איננה לטעמו ועזב את ביתו של קרדאנו במפתיע. לאחר שקרדאנו פנה אל אביו של משרתו לשעבר, שלח וינסנט פרארי את בן חסותו, לודוביקו פרארי בן ה-14, לעבוד אצל קרדאנו כמשרת.
כשהבין קרדאנו שמשרתו החדש יודע קרוא וכתוב, החליט להעסיקו כמזכירו האישי במקום כמשרתו. בתפקידו החדש הפגין פרארי את כישרונו הרב וכך החליט קרדאנו ללמדו מתמטיקה, בתמורה לעזרה מצידו של פרארי בעבודה על כתבי-היד שלו. כבר בגיל 18 החל ללמד מתמטיקה. קרדאנו התפטר מעבודתו בבית הספר על שם פיאטי בשנת 1541, וכך ירש פרארי בן עשרים את תפקידו כמרצה לגאומטריה.
קורות חייו > פתרון המשוואה ממעלה רביעית

ניקולו טרטליה נודע עקב הצלחתו בפתרון משוואה ממעלה שלישית וזכה לפרסום לאחר שניצח בעזרת ידע זה בתחרות פתירת משוואות, אך לא היה הראשון שעשה זאת, כי הבעיה נפתרה כבר בעבר על ידי שיפיונה דל פרו מבלי שהדבר יפורסם. על פתרון המשוואה עמלו באותם ימים גם קרדאנו ופרארי. קרדאנו הצליח לשכנע את טרטליה לגלות לו את הפתרון שמצא, ובעזרתו הצליחו הוא  ופרארי תלמידו להכליל את פתרונו של קרדאנו לצורה כללית יותר. בעזרת פתרון זה הצליח פרארי להגיע לפתרון מלא של משוואה ממעלה רביעית. את פתרונן של שתי משוואות אלו, ממעלה שלישית ורביעית, פרסם קרדאנו בספרו "האומנות הגדולה".
בזמנו, כשגילה טרטליה את שיטת הפתרון שלו לקרדאנו, התנה את גילויה בכך  שהפתרון לא יפורסם לפני שטרטליה יפרסמו בעצמו, כך שלטרטליה תשמר זכות הראשונים על הפרסום. למרות זאת, קרדאנו פרסם את ספרו לאור הגילוי שדל פרו קדם לטרטליה בגילוי הפתרון, כך שלכאורה אין לטרטליה זכויות ראשונים עליו. הפרסום הכעיס את טרטליה שטען שהפרסום נוגד את ההסכם שלו עם קרדאנו וכך החל סכסוך אישי בין טרטליה לקרדאנו ופרארי שהסתיים בתחרות משוואות שבה הסכימו טרטליה ופרארי להתחרות זה מול זה. בתחרות ניצח פרארי ששיכלל השיטות להתרת משוואות.
קורות חייו > מותו

הצלחתו בתחרות זימנה לפרארי הצעות עבודה רבות ששכר נאה לצידן, ביניהן אפילו הצעה מהקיסר עצמו, שהציע את פרארי כמורה פרטי לבנו. פרארי עבד לבסוף כשמאי מס עבור מושל מילאנו ולאחר מכן עבור הכנסייה. לבסוף חזר לעירו בולוניה, ובשנת 1565 התמנה למשרת פרופסור באוניברסיטת בולוניה. לודוביקו פרארי גר עם אחותו ומת במפתיע עוד באותה השנה. השמועות טענו כי ככל הנראה נרצח בהרעלת ארסן על ידי אחותו, שרצתה לרשת את ההון הרב שצבר מאז התחרות בה ניצח את טרטליה. לטענתו של קרדאנו, אחותו אף לא התאבלה על מותו. אחותו ירשה את כספו הרב ונישאה שבועיים לאחר מכן. במסגרת הנישואין הועבר הרכוש הרב שצברה לידיו של בעלה שעזב אותה במהרה[דרוש מקור], למות חסרת כל.
מגאס

מגאס (ברוסית: Магас) היא עיר הבירה של רפובליקת אינגושטיה שבדרום הפדרציה הרוסית. שוכנת על גדות נהר סונז'ה, יובל של נהר טרק, ומרוחקת כארבעה קילומטרים דרומית-מזרחית לנזראן.
העיר נוסדה בשנת 1995, ובשנת 2002 החליפה את נזראן כבירת הרפובליקה. מגאס היא הבירה הקטנה ברוסיה, בשנת 2014 התגוררו בעיר 4,756 תושבים.
תולדות העיר

עד לשנת 1992 הייתה אינגושטיה חלק מהרפובליקה הסובייטית הסוציאלית האוטונומית צ'צ'נו-אינגוש. לאחר נפילת ברית המועצות הפכה אינגושטיה לרפובליקה עצמאית שבירתה הייתה נזראן. בנזראן לא היו מבני ממשל, ומשרדי הממשלה שכנו בבתי ספר ובתי מלון.
בשנת 1995 הורה נשיא הרפובליקה; רוסלאן אושב, על הקמת בירה חדשה לרפובליקה. בשנת 2000, חמש שנים לאחר מכן, קיבלה מגאס מעמד של עיר. בשנת 2002 הושלמה העברת משרדי הממשל למגאס והיא הפכה לבירת הרפובליקה. על פי מפקד האוכלוסין שנערך בשנת 2002, התגוררו בעיר 275 תושבים בלבד.
מאיר שמואל קסטל

| --- | --- |

 לידה:  1860 ה'תר"ך האימפריה העות'מאנית חברון, האימפריה העות'מאנית
 פטירה:  1929 (בגיל 69 בערך) ה'תרפ"ט בריטניה חברון, פלשתינה (א"י)
 מקום קבורה:  חברון
 מקום פעילות:  חברון
 תקופת הפעילות:  ?–1929 
הרב קסטל
הרב מאיר שמואל קסטל (קאשטיל; 1860–1929) היה שד"ר וסוחר, דיין ואיש ציבור, ראש ועד העדה הספרדית בחברון ונשיא הוועד הכללי של עדות הספרדים והאשכנזים בעיר. נרצח בביתו שבחברון במאורעות תרפ"ט.
ביוגרפיה

נולד בחברון בשנת 1860 (ה'תר"ך) לשרה ולרב אלעזר קאשטיל, שהיה סוחר, ולפי מסורת המשפחה היה מצאצאי רבי יהודה הלוי, ממשפחת מגורשי קסטיליה שהתיישבה בעזה לאחר הגירוש, ומשם עברה בחלקה לחברון בשנת 1799.
בצעירותו למד בתלמוד תורה ובישיבה בחברון, ובגיל 18 נישא לרבקה, אחותו של הרב יעקב מאיר.
בשנת 1884 (ה'תרמ"ד) נסע בשליחות כוללות חברון כשד"ר לארם נהריים, לאיראן ולהודו. בשנת 1894 (ה'תרנ"ד) נסע בשליחות לאלג'יר. כשחזר מנסיעותיו, הקדיש את רוב זמנו ללימוד תורה, לפרנסתו עסק במסחר, ורבים מערביי חברון היו שותפיו לעסקים.
בשל חיבתו לחברון, לא נאות לעזוב אותה כלל, ובשנת 1910 (ה'תר"ע) החל לשמש כחבר בית הדין בה. בתקופה זו נבחר לשמש כראש ועד העדה הספרדית בחברון, ובשנת 1921 (ה'תרפ"א) החל לשמש כנשיא וראש הוועד הכללי של העדה הספרדית והעדה האשכנזית בעיר, ולמעשה, שימש כראש העיר לכל דבר.
לאחר כיבוש ארץ ישראל בידי הבריטים, הראה נאמנות לרעיון הציוני, והקדיש לו כסף וזמן רב.
ביום שישי, 23 באוגוסט 1929 (י"ז באב ה'תרפ"ט) ערב הפרעות בחברון, ניפצו פורעים ערבים את חלונות ביתו, וערבי שהיה שותף איתו בעסקיו, שלח את בנו לישון בביתו, כדי להגן עליו כביכול. למחרת, 24 באוגוסט (י"ח באב) הגיע אף הוא והזהירו כביכול מפני הפורעים והציע לשמור על כספו ותכשיטיו. ביום שבת בצהריים, כשהפורעים ניסו לפתוח את השער לביתו של הרב קאשטיל, פתח שותפו הערבי את השער, כביכול כדי להבריחם, אך הפורעים נכנסו אל הבית, בעוד הרב קאשטיל ואשתו נמלטו אל החדר האחרון בביתם וסגרו את דלתו בכל כוחם. הפורעים פרצו את הדלת ורצחו את הרב קאשטיל תוך כדי עינויים. אשתו התעלפה מהפציעות, והפורעים חשבו כי מתה, ולכן עזבוה.
לאחר הרצח שרפו הפורעים את ביתו, והוא נקבר בקבר אחים בחברון. חלק מחידושיו הודפסו בספר "שערי רחמים" חלק ב'.
אחיו היה הרב יהודה קסטל. נכדו היה מאיר גבאי, הקרוי אף על שמו.
לוטוקה

| --- | --- |

הרחוב הראשי בלוטוקה
 מדינה:  פיג'י פיג'י
 מחוז:  מחוז המערב
 שפה רשמית:  פיג'ית, אנגלית
 שטח:  16 קמ"ר
 אוכלוסייה:  ‏
  ‑ בעיר:  52,220 (2007)
 קואורדינטות:  17°37′27″S 177°27′10″E﻿ / ﻿17.624167°S 177.452778°E﻿ / -17.624167; 177.452778
 אזור זמן:  UTC +12
  מפת מיקום  מפה מפורטת   (למפת פיג'י מוגדלת) סובה לאמבאסה לבוקה רוטומה האוקיינוס השקט ואליס ופוטונהלוטוקה(למפת פיג'י רגילה) סובה לאמבאסה לבוקה רוטומה האוקיינוס השקט ואליס ופוטונהלוטוקה  he tabBackground:;tabBorder:#aaa;defaultTab:0;
לוטוקה (בפיג'ית: Lautoka) היא העיר השנייה בגודלה בפיג'י. העיר שוכנת במערב האי ויטי לוו, 24 ק"מ מצפון לעיר נאדי ופועל בה הנמל השני בגודלו במדינה. העיר ידועה כ"עיר הסוכר" עקב היותה שוכנת בלב אזור גידול קנה הסוכר העיקרי של פיג'י. שטחה של העיר 16 קמ"ר ואוכלוסייתה מנתה 52,220 תושבים בשנת 2007.  העיר היא בירתו של המחוז המערבי של פיג'י.
כלכלה

לוטוקה ידועה כ"עיר הסוכר" עקב שטחי הגידול הנרחבים של קנה סוכר מסביב לעיר. מפעל עיבוד קני הסוכר בעיר הוא המעסיק הגדול בלוטוקה. המפעל הוקם בראשית המאה העשרים והעסיק פועלים מהודו ומאיי שלמה. כיום עובדים במפעל כ-1300 עובדים. תעשיות נוספות בעיר הם תעשיית העץ, ייצור בגדים, מזקקה, מבשלת בירה, תעשיית תכשיטים, מפעלי פלדה, דיג, מדגרה, ייצור מוצרים ביתיים, תעשיית צבעים ובניה.
היסטוריה

פרוש שם העיר הוא "מהלומת חנית", על שם דו-קרב בין שני ראשי שבטים שנערך במקום על פי המסורת. האירופאי הראשון שהגיע לאזור היה קפטן ויליאם בליי שעבר במקום האנשים שנותרו נאמנים לו לאחר המרד על הבאונטי. בליי חלף במקום ב-7 במאי 1789 בדרכו לאי  טימור.
דמוגרפיה

מאז שנת 1970 לוטוקה גדלה במהירות ומאז שנות התשעים קצב הגידול של האוכלוסייה גדל אף יותר. בראשית שנות השבעים היה גודל אוכלוסיית העיר 12,000 על פי ההערכות. לאור היותה מרכז לענף הסוכר, הרוב הגדול של האוכלוסייה הוא ממוצא הודי. ב-1986 אוכלוסיית העיר מנתה 39,000 תושבים וב-1996 היא מנתה 43,000, אף על פי שלא ברור מה היו גבולות האזור האורבני בשני המפקדים. ב-2005 מנתה אוכלוסיית העיר על פרבריה כ-50,000 תושבים בשטח של 16 קמ"ר. כיום אוכלוסיית המטרופולין של לוטוקה מונה כ-80,000 תושבים, אך רוב הגידול באוכלוסיית העיר נובע מתנועת הגירה של תושבים ממוצא פיג'י מהאזורים הכפריים.
הערות שוליים

↑  Fiji Islands Bureau of Statistics - Population and Demography
| --- | --- |
בקרת זהויות :  NLI: 987007560181705171  LCCN: n85308397  MusicBrainz: d180bab1-c91d-4612-83e8-1895a2d708d4  VIAF: 11301466   WorldCat (עם VIAF): 11301466
לודוגורץ ראזגרד

סמל המועדון עד שנת 2016
האצטדיון הביתי
לודוגורץ ראזגרד (בבולגרית: Професионален футболен клуб Лудогорец Разград) הוא מועדון כדורגל בולגרי מהעיר ראזגרד שבבולגריה המשחק בליגת העל הבולגרית.
היסטוריה

המועדון לודוגורץ נוסד ב-1945 ושיחק בליגה השלישית בבולגריה עד עונת 1961/1962 כשעלה בפעם הראשונה מהליגה השלישית לליגה השנייה. המועדון שיחק לסירוגין בליגה השנייה ובליגה השלישית מעונת 1961/1962 ועד עונת 2010/2011 שבסופה עלה בפעם הראשונה לליגת העל הבולגרית.
בעונתה הראשונה 2011/2012 בליגת העל הבולגרית זכתה בפעם הראשונה הקבוצה באליפות בולגריה ובגביע הבולגרי לאחר שניצחה במשחק גמר הגביע את קבוצת לוקומוטיב פלובדיב ובסופרקאפ הבולגרי. בעונתה השנייה 2012/2013 בליגת העל הבולגרית זכתה בפעם השנייה באליפות בולגריה והפסידה במשחק הסופרקאפ הבולגרי לקבוצת ברואה סטארה זאגורה.
בעונת 2012/2013 הקבוצה שיחקה בפעם הראשונה במפעלים האירופאים. בסיבוב המוקדמות השני של ליגת האלופות הפסידה לקבוצת דינמו זאגרב מקרואטיה והודחה מהטורניר.
בעונת 2013/2014 שיחקה בפעם השנייה במוקדמות ליגת האלופות. בסיבוב המוקדמות השני ניצחה את קבוצת סלובן ברטיסלאבה מסלובקיה. בסיבוב המוקדמות השלישי ניצחה את קבוצת  פרטיזן בלגרד מסרביה. בשלב הפלייאוף הפסידה לקבוצת פ.צ. בזל משווייץ ועברה לשחק בשלב הבתים של הליגה האירופית. הקבוצה הוגרלה לבית הכולל את הקבוצות פ.ס.וו. איינדהובן מהולנד, דינמו זאגרב מקרואטיה וצ'רנומורץ אודסה מאוקראינה. הקבוצה סיימה את הבית במקום הראשון והעפילה לשלב 32 האחרונות. בשלב 32 האחרונות ניצחה את קבוצת לאציו מאיטליה. בשמינית הגמר הפסידה לקבוצת ולנסיה מספרד והודחה מהטורניר. בעונה זו זכתה באליפות בולגריה ובגביע הבולגרי.
בעונת 2014/2015 שיחקה בפעם השלישית במוקדמות ליגת האלופות. בסיבוב המוקדמות השני ניצחה את קבוצת F91 דודלאנג'. בסיבוב המוקדמות השלישי ניצחה את קבוצת  פרטיזן בלגרד. בשלב הפלייאוף ניצחה את קבוצת סטיאווה בוקרשט והעפילה לשלב הבתים. הקבוצה הוגרלה לבית הכולל את הקבוצות ריאל מדריד, פ.צ. בזל וליברפול. הקבוצה סיימה את הבית במקום האחרון והודחה מהטורניר. בעונה זו זכתה באליפות הרביעית ברציפות.
בעונת 2015/2016 שיחקה במוקדמות ליגת האלופות. בסיבוב המוקדמות השני הפסידה לקבוצת מילסמי אורהיי ממולדובה והודחה מהטורניר.
בעונת 2016/2017 העפילה הקבוצה לשלב הבתים של ליגת האלופות, וסיימה שלישית בבית עם פ.ס.ז, ארסנל ופ.צ בזל.
בעונת 2017/2018 שיחקה בסיבוב השלישי במוקדמות ליגת האלופות נגד הפועל באר שבע. במשחק הראשון בישראל לודוגרץ הפסידה 0–2, בגומלין ניצחה 1–3, אך הודחה מהטורניר בגלל חוק שערי חוץ.
בין השנים 2012 ל-2024 זכתה הקבוצה ב-13 אליפויות רצופות.
סגל השחקנים > שחקנים בולטים

בולגריה מיכאיל אלכסנדרוב
צרפת אלכסנדר בארטה
ברזיל גילרמה צ'וקו
בולגריה סבטוסלב דיאקוב
בולגריה סטניסלב גנצ'ב
ברזיל מרסלו נסימנטו דה קוסטה
בולגריה מקנור צ'ולק
בולגריה יורדן מינב
בולגריה איבן סטוינוב
רומניה קוסמין מוצי
תארים והישגים

אליפות בולגריה: (13) 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024
הגביע הבולגרי: (3) 2012, 2014, 2023
סגנות (2): 2017, 2024
הסופרקאפ הבולגרי: (7) 2012, 2014, 2018, 2019, 2021, 2022, 2023
הליגה האירופית :
שמינית גמר (1): 2013/2014
ליגת האלופות :
שלב הבתים (2): 2014/2015, 2016/2017
קונפרנס ליג :
שמינית גמר (1): 2022/2023
מגאריקיון

| מגאריקיון |
| --- | --- |
 איור הגולגולת של המגאריקיון
תקופה
אמצע מיוקן 10–9 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי דוב
סוג:: מגאריקיון
מינים
 Magericyon anceps  Magericyon castellanus
שם מדעי
 Magericyon

מגאריקיון (שם מדעי: Magericyon) הוא סוג נכחד של יונק טורף, שחי באירופה של תקופת המיוקן לפני 10 עד 9 מיליון שנה מזמננו. יונק זה היה בעל דמיון לכלביים ולדוביים, אך השתייך למשפחה נפרדת - כלבי דב. המאובנים של טורף זה התגלו בספרד המודרנית ותוארו בשנת 2008. הסוג כולל שני מינים: Magericyon anceps ו-Magericyon castellanus.
מאפיינים

טורף זה היה היפרקרניבור גדול מאוד באורך של 2.2 מטרים ומשקל של עד 200 קילוגרם. הוא היה בעל רגליים חזקות שצוידו בטפרים רחבים, אך לא התאימו לריצה מהירה, והיה בעל לסתות דומות ללסתות של זאב או שועל, אך היו חזקות בהרבה. השיניים הטוחנות שלו היו שטוחות והניבים היו רחבים וקצרים יחסית, אך מחודדים ומותאמים לניפוץ עצמות. טורף זה היה בעל עוצמת נשיכה חזקה משל צבועיים, בשל מבנה שרירי הלסת והצוואר החזקים.
השלד של יונק זה נחשף במהלך 1981 במדריד בספרד, והוא נחשב תחילה לממצא של אמפיקיון, טורף קרוב מאותה המשפחה. בהמשך העבירו אותו לסוג נפרד.
הטורף הקדום חי ביערות ושטחי המרעה העשבוניים של ספרד הקדומה שבאותו זמן קיימה עדרי פרסתנים כמו הקרנף אצרתריום, ההיפריון, החזיר Microstonyx והפילאי Tetralophodon וכן כמה מיני אנטילופות וג'ירפיים. במישורים אלה התקיימו גם טורפים כמו המכיירודוס ועוד שנחרבים, דוביים כמו האגריותריום והאינדרקטוס והצבוע הקדום פרוטיקטיתריום. מרבית טורפים אלה היו זריזים יותר מהמגאריקיון, ואולי הוא חטף להם את טרפם בהנחה שצדו בכמות גדולה יחסית לגופו. התחרות עם טורפים מוצלחים כמו השנחרבים עיצבה את יחסי הגומלין בין שתי הקבוצות והובילה לשגשוג הדדי.
הערות שוליים

↑  The Bite of the Bear Dog באתר ה-סיינטיפיק אמריקן
לודוויג, דוכס וירטמברג

לודוויג, דוכס וירטמברג (בגרמנית: Ludwig von Württemberg;‏ 30 באוגוסט 1756 – 20 בספטמבר 1817), היה דוכס וירטמברג, ואחיו של פרידריך הראשון, מלך וירטמברג.